**ฮาร์รี ลัฟแร็ยเซิน** (ดัตช์: *Harrie Lavreysen*; 14 มีนาคม ค.ศ. 1997 —) เป็นนักกีฬาจักรยานลู่ชาวดัตช์

ประวัติ
-------

ลัฟแร็ยเซินเริ่มปั่นจักรยานตอนอายุหกขวบ โดยก่อนที่เขาจะมาปั่นจักรยานประเภทลู่ เขาได้ปั่นจักรยานบีเอ็มเอ็กซ์มาก่อน ซึ่งเขาเป็นแชมป์เยาวชนเนเธอร์แลนด์และแชมป์เยาวชนยุโรป หลังจากที่เขามีอาการบาดเจ็บที่ไหล่อย่างรุนแรงทำให้เขาไม่สามารถปั่นจักรยานบีเอ็มเอ็กซ์จึงทำให้เขาเปลี่ยนไปปั่นจักรยานประเภทลู่แทน

ในปี ค.ศ. 2016 ลัฟแร็ยเซินได้ปรากฏตัวในระดับนานาชาติครั้งแรกในการแข่งขันจักรยานลู่ชิงแชมป์ยุโรป 2016 ที่ แซ็ง-ก็องแต็ง-อ็อง-อีฟว์ลีน ประเทศฝรั่งเศส เขาได้ร่วมแข่งขันในประเภทสปรินต์บุคคลและทีมสปรินต์ ซึ่งเขาทำผลงานได้เป็นอันดับ 9 ในประเภททีมสปรินต์ และอันดับ 19 ในประเภทสปรินต์บุคคลจึงทำให้เขาไม่ผ่านการคัดเลือก

ในปี ค.ศ. 2017 เขาได้เข้าร่วมแข่งขันจักรยานลู่ชิงแชมป์โลก 2017 ที่ ฮ่องกง เขาได้รับรางวัลเหรียญเงินจากการแข่งขันประเภทสปรินต์บุคคล และทีมสปรินต์ร่วมกับเจฟฟรีย์ โฮกลันด์และมัตไตส์ บืชลี ต่อมาในเดือนกรกฎาคมของปีเดียวกันเขาได้เข้าแข่งขันจักรยานลู่เยาวชนชิงแชมป์ยุโรป 2017 ที่ ซังกายูช ประเทศโปรตุเกส เขาได้รับรางวัลเหรียญเงินในสปรินต์บุคคล และในเดือนตุลาคมในการแข่งขันจักรยานลู่ชิงแชมป์ยุโรป 2017 ที่ เบอร์ลิน ประเทศเยอรมนี เขาได้รับรางวัลเหรียญเงินจากการแข่งขันประเภททีมสปรินต์ร่วมกับเจฟฟรีย์ โฮกลันด์และมัตไตส์ บืชลี

ในปี ค.ศ. 2018 ในการแข่งขันจักรยานลู่ชิงแชมป์โลก 2018 ที่ อาเพลโดร์น ประเทศเนเธอร์แลนด์ ลัฟแร็ยเซินได้เป็นผู้มีส่วนสำคัญในการพาทีมชาติเนเธอร์แลนด์ในการคว้าแชมป์ประเภททีมสปรินต์ ซึ่งในรอบชิงชนะเลิศเขาได้ปั่นร่วมกับนิลส์ วันต์ ฮุนแดร์ดาลและเจฟฟรีย์ โฮกลันด์ และเป็นครั้งแรกในประวัติศาสตร์ที่ทีมชาติเนเธอร์แลนด์ได้รับเสื้อสีรุ้ง ต่อมาในปีเดียวกันเขาได้รับรางวัลเหรียญทองในประเภททีมสปรินต์ร่วมกับเจฟฟรีย์ โฮกลันด์และโรย ฟัน แด็น แบร์ก และเหรียญทองแดงในประเภทสปรินต์บุคคลจากการแข่งขันจักรยานลู่เยาวชนชิงแชมป์ยุโรป 2018 ที่ กลาสโกว์ ประเทศสกอตแลนด์ ในช่วงปลายปีทีมสปรินต์ของเขาได้รับเลือกให้เป็นทีมกีฬาแห่งปีของประเทศเนเธอร์แลนด์

ในปี ค.ศ. 2019 ลัฟแร็ยเซินได้รับรางวัลเหรียญทองในประเภททีมสปรินต์ร่วมกับเจฟฟรีย์ โฮกลันด์และโรย ฟัน แด็น แบร์ก และเหรียญทองในประเภทสปรินต์บุคคลจากการแข่งขันจักรยานลู่ชิงแชมป์โลก 2019 ที่ ปรุชกุฟ ประเทศโปแลนด์ ต่อมาในเดือนมิถุนายนเขาได้เข้าแข่งขันยูโรเปียนเกมส์ 2019 ในมินสค์ ประเทศเบลารุส เขาได้รับรางวัลเหรียญทองในประเภทเครินบุคคล และในประเภททีมสปรินต์ซึ่งในรอบชิงชนะเลิศเขาได้ปั่นร่วมกับเจฟฟรีย์ โฮกลันด์และโรย ฟัน แด็น แบร์ก โดยทำเวลาได้ 42.385 วินาที หลังจากนั้นเขาได้รับเหรียญเงินในประเภทสปรินต์บุคคลโดยได้พ่ายให้กับเจฟฟรีย์ โฮกลันด์เพื่อนร่วมชาติ และในเดือนตุลาคมของปีเดียวกัน เขาได้รับรางวัลเหรียญทองในประเภททีมสปรินต์ร่วมกับเจฟฟรีย์ โฮกลันด์และโรย ฟัน แด็น แบร์ก ที่เวลา 42.151 วินาที และได้เหรียญทองในประเภทเครินบุคคลจากการแข่งขันจักรยานลู่ชิงแชมป์ยุโรป 2019 ที่ อาเพลโดร์น ประเทศเนเธอร์แลนด์

เกียรติประวัติ
--------------

ค.ศ. 2017
* ชิงแชมป์โลก - สปรินต์, ทีมสปรินต์ (ร่วมกับ เจฟฟรีย์ โฮกลันด์ และ มัตไตส์ บืชลี)
* เวิลด์คัพ ใน แมนเชสเตอร์ - ทีมสปรินต์ (ร่วมกับ เจฟฟรีย์ โฮกลันด์ และ นิลส์ วันต์ ฮุนแดร์ดาล)
* เวิลด์คัพ ใน แมนเชสเตอร์ - สปรินต์
* เวิลด์คัพ ใน มิลตัน - เคริน
* ชิงแชมป์ยุโรป - ทีมสปรินต์ (ร่วมกับ เจฟฟรีย์ โฮกลันด์, มัตไตส์ บืชลี, ซัม ลิกต์เล และ โรย ฟัน แด็น แบร์)
* เยาวชนชิงแชมป์ยุโรป - เคริน
* เยาวชนชิงแชมป์ยุโรป - สปรินต์
* ดัตช์แชมเปียนชิพ - ไทม์ไทรอัล 1000 กม.

ค.ศ. 2018
* ชิงแชมป์โลก - ทีมสปรินต์ (ร่วมกับ นิลส์ วันต์ ฮุนแดร์ดาล, มัตไตส์ บืชลี และ เจฟฟรีย์ โฮกลันด์)
* ชิงแชมป์ยุโรป - ทีมสปรินต์ (ร่วมกับ เจฟฟรีย์ โฮกลันด์, โรย ฟัน แด็น แบร์ก และ นิลส์ วันต์ ฮุนแดร์ดาล)
* ชิงแชมป์ยุโรป - สปรินต์
* เวิลด์คัพ ใน เบอร์ลิน - ทีมสปรินต์ (ร่วมกับ นิลส์ วันต์ ฮุนแดร์ดาล และ เจฟฟรีย์ โฮกลันด์)
* เวิลด์คัพ ใน ลอนดอน - สปรินต์, ทีมสปรินต์ (ร่วมกับ โรย ฟัน แด็น แบร์ก และ เจฟฟรีย์ โฮกลันด์)

ค.ศ. 2019
* ชิงแชมป์โลก - สปรินต์, ทีมสปรินต์ (ร่วมกับ เจฟฟรีย์ โฮกลันด์, โรย ฟัน แด็น แบร์ก และ มัตไตส์ บืชลี)
* ยูโรเปียนเกมส์ - เคริน, ทีมสปรินต์ (ร่วมกับ เจฟฟรีย์ โฮกลันด์, โรย ฟัน แด็น แบร์ก และ นิลส์ วันต์ ฮุนแดร์ดาล)
* ยูโรเปียนเกมส์ - สปรินต์
* เยาวชนชิงแชมป์ยุโรป (U23) - สปรินต์, ทีมสปรินต์ (ร่วมกับ กุน ฟัน แดร์ แว็ยส์ต และ ซัม ลิกต์เล)
* เยาวชนชิงแชมป์ยุโรป (U23) - เคริน
* ชิงแชมป์ยุโรป - เคริน, ทีมสปรินต์ (ร่วมกับ เจฟฟรีย์ โฮกลันด์, โรย ฟัน แด็น แบร์ก และ มัตไตส์ บืชลี)
* ชิงแชมป์ยุโรป - สปรินต์
* เวิลด์คัพ ใน มินสค์ - สปรินต์, เคริน, ทีมสปรินต์ (ร่วมกับ เจฟฟรีย์ โฮกลันด์, มัตไตส์ บืชลี และ ซัม ลิกต์เล)
* เวิลด์คัพ ใน กลาสโกว์ - สปรินต์, ทีมสปรินต์ (ร่วมกับ เจฟฟรีย์ โฮกลันด์, มัตไตส์ บืชลี และ ซัม ลิกต์เล)
* เวิลด์คัพ ใน ฮ่องกง - สปรินต์, ทีมสปรินต์ (ร่วมกับ เจฟฟรีย์ โฮกลันด์ และ โรย ฟัน แด็น แบร์ก)
* ดัตช์แชมเปียนชิพ - เคริน

ค.ศ. 2020
* ชิงแชมป์โลก - สปรินต์, เคริน, ทีมสปรินต์ (ร่วมกับ เจฟฟรีย์ โฮกลันด์, โรย ฟัน แด็น แบร์ก และ มัตไตส์ บืชลี)

อ้างอิง
-------

1. ↑  Dennis Meinema (2016-11-10). "Als baanwielrenner is hij verlost van knarsende botten". *nrc.nl*. สืบค้นเมื่อ 2017-04-13.
2. ↑  "Wild pakt tweede medaille op EK baan". *nos.nl*. 2016-11-20. สืบค้นเมื่อ 2019-04-03.
3. ↑  "Teamsprinters pakken WK-zilver". *nos.nl*. 2017-04-12. สืบค้นเมื่อ 2019-04-03.
4. ↑  "Brons Nederlandse sprintploegen bij de EK baanwielrennen". *nos.nl*. 2017-11-19. สืบค้นเมื่อ 2019-04-03.
5. ↑  "Harrie Lavreysen wint Gerrie Knetemann Trofee". *wielerflits.nl*. December 3, 2018. สืบค้นเมื่อ April 3, 2019.
6. ↑  Frédéric Gachet (August 6, 2018). "Piste - Championnat d'Europe Elites J5 : Classements". *directvelo.com*. สืบค้นเมื่อ April 3, 2019.
7. ↑  "Lavreysen pakt wereldtitel sprint, zilver voor Hoogland". *nos.nl*. March 3, 2019. สืบค้นเมื่อ April 3, 2019.
8. ↑  "Dutch take charge on velodrome boards". *site-preprod.synesis-sport.com*. June 30, 2019. คลังข้อมูลเก่าเก็บจากแหล่งเดิมเมื่อ 2020-06-04. สืบค้นเมื่อ June 4, 2020.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ฮาร์รี ลัฟแร็ยเซิน**

* ฮาร์รี ลัฟแร็ยเซิน profile at *Cycling Archives*